Auður Lilja Erlingsdóttir

Auður Lilja Erlingsdóttir (f. 23. ágúst 1979) er íslenskur stjórnmálafræðingur og fyrrum formaður Samtaka hernaðarandstæðinga.Hernaðarandstæðingur hættur eftir fimmtán ár, Vísir, 20. mars 2015.

Auður Lilja var virk í starfi Vinstrihreyfingarinnar - græns framboðs og gegndi ýmsum trúnaðarstörfum fyrir flokkinn, m.a. sem framkvæmdastýra hans árin 2010-2013Hættir sem framkvæmdastýra VG, mbl.is, 30. desember 2013.. Hún var formaður Ungra vinstri grænna árin 2006-2008Auður Lilja nýr formaður UVG, Vísir, 21. september 2006., í þriðja sæti lista flokksins í Reykjavíkurkjördæmi suður í Alþingiskosningunum 2007 og í fjórða sæti í Reykjavíkurkjördæmi norður í Alþingiskosningunum 2009Framboðslistar VG tilbúnir, mbl.is, 19. mars 2009..

Auður Lilja tók tvisvar sæti á Alþingi kjörtímabilið 2007-2009Handbók Alþingis 2009, s. 157., en kjörtímabilið 2009-2013 var hún sá þingmaður sem næstoftast tók sæti á Alþingi sem varamaður, 7 sinnumHandbók Alþingis 2013, s. 172..

 Tilvísanir 

Flokkur:Íslenskir stjórnmálamenn
Flokkur:Íslenskir stjórnmálafræðingar
Flokkur:Vinstrihreyfingin - grænt framboð
Flokkur:Íslenskir aðgerðasinnar
Flokkur:Íslenskir kvenaðgerðasinnar